සිරිගම්පල ප්‍රදේශය නියෝජනය කරන වෙන්නප්පුව ප්‍රාදේශීය සභා මන්ත්‍රිනිය වන්නේ දීපා අයිරාංගනී මහත්මියයි. මෙම ජනපදයේ කළ සංචාරයේ දී ඇය අප සමගම ගමන් කළාය. ප්‍රාදේශීය සභාව මගින් මෙහි කසළ කළමනාකරණය නිසි ලෙස සිදුකරනු දක්නට ලැබෙයි. වෙන්නප්පුව ප්‍රාදේශීය සභාවේ සභාපති සුසන්ත පෙරේරා, පරිසර කමිටුවේ සභාපති ප්‍රාදේශීය සභා මන්ත්‍රී බැප්ටිස්ට් ප්‍රනාන්දු, මන්ත්‍රීනි දීපා අයිරාංගනී මහත්මිය ඇතුළු ජනතා නියෝජිතයින් තමන්ට අයත් වගකීම නිසි පරිදි ඉටුකර තිබෙන බව පැහැදිලිය. සිරිගම්පල වෙළාගෙන ඇති උවදුරක් වන්නේ මත්ද්‍රව්‍ය උවදුරයි. මත්ද්‍රව්‍යවලට ඇබ්බැහි වූ පිරිස් මෙන්ම මත්ද්‍රව්‍ය අළෙවි කරන පිරිස් ද සිටීම නිසා දකුණු ආසියාවේ විශාලතම ජනපදය විනාශ වී යමින් පවතින බව එහි ගිය අපට දැනගන්නට හැකි විය. වෙන්නප්පුව පොලිසිය මගින් නිරන්තරයෙන් මෙහි වැටලීම් සිදුකළ ද මෙම උවදුර සම්පූර්ණයෙන්ම දුරුකිරීම දුෂ්කර කාර්යයක් වී තිබේ. මේ නිසා වෙන්නප්පුව පොලිසියට දෛනිකව ලැබෙන පැමිණිලි අතර වැඩිම පැමිණිලි ගණනක් එන්නේත් සිරිගම්පලෙනි.
සිරිගම්පල වෙළාගෙන ඇති උවදුරක් වන්නේ කුමක්ද?
මත්ද්‍රව්‍ය